Diari Oficial de la Generalitat Valenciana


Sumari del DOGV 7271, del 12-05-2014 (2014/3984)

Informació pública de la modificació puntual 5/2014 de les normes subsidiàries.
-------------------------------------------------------------------------------

### Dades del document

Número de DOGV
:   7271

Data del DOGV
:   12-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/3984


Data del document
:   28-04-2014

Organisme emissor
:   Ajuntament de Vistabella del Maestrat

Tipus de document
:   Anunci

Descriptors 

:   * Vistabella del Maestrat
    * pla d'urbanisme
    * administració local

Informació pública de la modificació puntual 5/2014 de les normes subsidiàries. [2014/3984]  
El Ple de l'Ajuntament, en la sessió ordinària realitzada en data 5 d'abril de 2014, va aprovar sotmetre a informació pública la modificació puntual número 5-2014 de les normes subsidiàries de planejament del municipi de Vistabella del Maestrazgo, consistent en:  
«La modificació puntual número 5 de les normes subsidiàries de Vistabella del Maestrazgo té per objecte la modificació de l'ordenació detallada establida per estes mateixes per a algunes zones del nucli urbà d'esta població.  
A més el document suposa plasmar sobre la cartografia més actualitzada disponible i en suport digital l'ordenació detallada del nucli urbà així com el planejament assumit del pla parcial del sòl apte per a urbanitzar el sector-2 que va ser aprovat definitivament i que ha sigut objecte d'urbanització.  
Al traslladar a suport digital l'ordenació vigent, que es va fer directament sobre suport paper, s'efectuen xicotets ajustos de les alineacions a la realitat existent, com succeïx en l'alineació del carrer Major en l'illa de la mateixa casa consistorial o en les alineacions de l'illa situada al nord-oest del carrer Raval Nostra Senyora del Loreto situada al costat de la Font de Dalt.  
Els àmbits objecte de la modificació són els següents:  
1. Illa compresa entre l'avinguda de Ramón Salvador Celades i el camí Raval de Sant Roc.  
Situada al sud-est de la de la piscina municipal i al sud-oest del carrer Ramón Salvador Celades, qualificada com a sòl urbà zona Eixample però que inclou com a edificable una antiga era que resulta d'interés general que tinga la qualificació de viari d'ús i domini públic.  
  
2. Illa compresa entre el carrer Jesús, el carrer Major i el carrer Forn Vell.  
En l'illa compresa entre el carrer Jesús, el carrer Major i el carrer Forn Vell hi ha una zona qualificada com a equipament però que no es correspon amb el sòl on realment hi ha un equipament de titularitat municipal que ha sigut construït en l'emplaçament d'una antiga presó. Es proposa que la zona qualificada com a equipament que no està destinada a este fi passe a tindre la qualificació de la resta de l'illa que és zona Nucli antic i qualificar com a equipament la zona que actualment està ocupada per un edifici de titularitat municipal.   
  
3. Illa situada al nord del camí de la Costa i a l'oest del carrer Atzeneta.  
L'illa situada al nord del camí de la Costa i a l'oest del carrer Atzeneta es troba qualificada com a sòl urbà zona Eixample i hi ha una edificació no ajustada a les alineacions de les normes subsidiàries vigents. L'amplitud de la xarxa viària actual resulta suficient per a l'interés públic i l'antiguitat i l'estat de conservació de l'edificació esmentada fan convenient la seua conservació, per la qual cosa resulta procedent ajustar les alineacions a les edificacions existents en eixa zona i no deixar un edifici fora d'ordenació.  
4. Illa entre l'avinguda Ramón Salvador Celades i l'avinguda Castelló.  
L'illa situada entre l'avinguda Ramón Salvador Celades i l'avinguda Castelló es troba qualificada com a sòl urbà zona Eixample. En eixa illa hi ha parcel·les provinents de l'alienació de terrenys patrimonials de l'ajuntament i on el planejament municipal vigent preveu unes alineacions que resulta convenient ajustar a la parcel·lació promoguda per l'ajuntament.   
5. Illa situada al sud de la carretera de Mosqueruela i a l'oest del carrer Terol.  
L'illa situada al sud de la carretera de Mosqueruela i a l'oest del carrer Terol es troba qualificada com a sòl urbà zona Eixample, amb unes zones edificades integrades en esta que estan qualificades com a viari en el planejament municipal vigent. Es considera que no és d'interés públic que romanguen fora d'ordenació les edificacions que formen part d'eixa illa i que ocupen sòl qualificat com a viari, per la qual cosa es proposa que eixe sòl deixe de tindre la qualificació de viari i passe a ser zona d'Eixample.   
6. Illa situada a l'est de la plaça el Dau de l'Església i al nord de l'avinguda Ramón Salvador Celades.  
L'illa situada a l'est de la plaça el Dau de l'Església i al nord de l'avinguda Ramón Salvador Celades es troba qualificada com a sòl urbà zona Nucli antic, amb una zona edificada integrada en esta que està qualificada com a viari en el planejament municipal vigent. Es considera que no és d'interés públic que romanga fora d'ordenació l'edificació que forma part d'eixa illa i que ocupa, en part, sòl qualificat com a viari, per la qual cosa es proposa que eixe sòl deixe de tindre la qualificació de viari i passe a ser zona de Nucli antic.  
  
7. Illa situada a l'oest del carrer Camí Font de Baix i al sud-est del carrer Raval Nostra Senyora del Loreto.  
L'illa situada a l'oest del carrer Camí Font de Baix i al sud-est del carrer Raval Nostra Senyora del Loreto es troba qualificada com a sòl urbà zona Eixample. Eixa illa s'estructura al voltant d'una antiga era que es configura com una plaça rodejada d'edificacions i amb un únic accés viari. En un dels costats de la plaça el planejament vigent preveu una reculada que no resulta d'interés públic, i es considera més convenient que les alineacions es configuren sense eixa reculada. Per tant, es proposa que eixe sòl de la reculada, on ja hi ha unes escales de titularitat privada, deixe de tindre la qualificació de viari i passe a ser zona d'Eixample.  
A l'empara del que preveuen els articles 94 de la Llei 16/2005, de 30 de desembre, Urbanística Valenciana, i 223 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, de la Generalitat (ROGTU), que remeten al procediment establit per l'article 83 de la Llei Urbanística Valenciana, se sotmet a informació pública per mitjà d'un anunci en el Diari Oficial de la Comunitat Valenciana, pel període d'un mes, l'esmentada modificació puntual de les normes subsidiàries de planejament, termini durant el qual es troba a disposició de qualsevol interessat el projecte diligenciat de la modificació, per a la seua consulta pública, en el Departament d'Urbanisme de l'Ajuntament de Vistabella del Maestrazgo».  
  
  
Vistabella del Maestrazgo, 28 d'abril de 2014.- L'alcaldessa presidenta: Belén Bachero Traver.